Boek: Klein kook en geniet | Maroela Media
Nóg miljarde vir SAL, Eskom
Eunice van der Berg en S.J.A. de Villiers
ŉ Eg Afrikaanse kookboek vir beginners van alle ouderdomme. Kook en geniet se kleinsus is die perfekte wegspringplek vir beginners in die kombuis. Die gewilde kookgids vir kinders is nou terug in ŉ vrolike baadjie – met dieselfde vertroude staatmaker-resepte en splinternuwe kleurfoto’s. Met gunstelinge soos hamburgers, tjips, pizza en ŉ verskeidenheid soetgoed.
Met meer as 55 smulresepte vir jonk en oud, spesiaal uitgesoek en getoets deur Eunice van der Berg. Elke metode word stap vir stap met behulp van kleurfoto’s verduidelik en leer jou:
hoe om ŉ resep te volg
hoe om kombuisgereedskap te gebruik.
Klein kook en geniet is ŉ mini-kursus wat jou op ŉ lekker plesierige manier touwys maak in die basiese kuns van kosmaak – en as jy eers weet hoe, sal jy dieselfde metodes kan gebruik om uit enige resepteboek te kook.
Eunice woon in Stellenbosch en is die dogter van S.J.A. de Villiers, skrywer van Kook en geniet, wat eers in 1951 gepubliseer is.
S.J.A. de Villiers is ’n Suid-Afrikaanse ikoon. Sy is die een wat die nasie leer kook het. Sy was ŉ huishoudkundige by die destydse Departement van Landbou wat eers self die uiters gewilde Kook en geniet en Cook and enjoy moes publiseer. De Villiers het op Stellenbosch gewoon en is oorlede op 20 September 2010 op die ouderdom van 91 jaar.